Publication: Magyar Közlöny
Issue: MK-2011-78 (Year: 2011, Number: 78)
Era: contemporary
Section: 3. melléklet a 118/2011. (VII. 11.) Korm. rendelethez
Paragraph Index: 661

h) formai ellenõrzésére, verifikálásra automatizált rendszert irányoz elõ. 3.3.17.1700. Valamely programozható irányítástechnikai rendszer és rendszerelemei tervezése és kivitelezése az adott biztonsági besorolású, programozott irányítástechnikai berendezésekre vonatkozó, kiválasztott szabványoknak megfelelõen, differenciált követelmények szerint történik. 3.3.17.1800. Meg kell határozni a programozható irányítástechnikai rendszerek és a külvilág közti emberi és automatikus kölcsönhatásokat logikai és fizikai interfészek formájában. A kölcsönhatások tervezése során figyelembe kell venni a normál üzemet, várható üzemi eseményeket és tervezési üzemzavarokat egyaránt. A tervezett kölcsönhatások nem akadályozhatják az automatikus biztonsági funkciók teljesítését. 3.3.17.1900. Biztosítani kell, hogy a 2. biztonsági osztályba sorolt programozható irányítástechnikai rendszerek alrendszerei legyenek a megkövetelt hibatûrõ képesség teljesítéséhez elegendõ mértékben redundánsak, továbbá a redundáns készletek legyenek funkcionálisan a lehetõ legnagyobb mértékben azonosak, a szándékolt diverzitás alkalmazása mellett. 3.3.17.2000. A programozható irányítástechnikai rendszerek funkcióinak alrendszerekhez rendelése során alkalmazni kell a mélységben tagolt védelem elvét. Nem lehet a nem biztonsági vagy az alacsonyabb biztonsági osztályba sorolt funkciókat beépíteni egy adott biztonsági osztályba sorolt alrendszerbe.Amennyiben erre nincs lehetõség, biztonsági elemzéssel kell igazolni, hogy az alacsonyabb biztonsági osztályú funkciót teljesítõ alrendszer semmilyen módon nem akadályozza valamely magasabb biztonsági osztályú funkció ellátását. 3.3.17.2100. Különbözõ biztonsági osztályba sorolt programozható irányítástechnikai rendszerek közötti kapcsolat esetén igazolni kell, hogy az alacsonyabb osztályba sorolt rendszer a magasabb osztályba sorolt rendszer mûködését nem befolyásolja. Azonos biztonsági osztályba sorolt programozható irányítástechnikai rendszerek közötti kapcsolat esetén igazolni kell, hogy az egyik rendszer hibája a másik autonóm biztonsági funkcióinak teljesítését nem gátolja. 3.3.17.2200. A különbözõ biztonsági osztályba sorolt programozható irányítástechnikai rendszer-funkciók megtervezett és az elemzésekben figyelembe vett prioritási sorrendben hatnak a végrehajtó szervekre. A berendezés-védelem a legalacsonyabb prioritást kapja, kivéve, ha a berendezés sérülése további kockázatnövekedést okoz. 3.3.17.2300. A programozható irányítástechnikai rendszerek pontosságára, válaszidejére, eseménysorrend-meghatározására, feldolgozásiés kommunikációskapacitás-tartalékára vonatkozóan az atomerõmû tervezési alapjával konzisztensen kell a követelményeket meghatározni. 3.3.17.2400. Minden, a 2. biztonsági osztályba sorolt programozható irányítástechnikai rendszer által ellátott biztonsági funkció tekintetében az egyszeres hibatûrés képességének folyamatos fenntartása szükséges. Funkcióelvesztés még karbantartás vagy idõszakos próba esetében sem engedhetõ meg. Az alkalmazott architektúra megfelelését a megbízhatósági követelményeknek biztonsági elemzéssel kell igazolni. 3.3.17.2500. A 2. biztonsági osztályba sorolt programozható irányítástechnikai rendszerek összes komponensének rendelkeznie kell automatikus önellenõrzõ képességgel. Az önellenõrzés során feltárt hiba esetén – ha szükséges –, az alrendszernek egy elõre meghatározott, a biztonság irányába ható állapotba kell vezérelnie kimeneteit. 3.3.17.2600. A 2. biztonsági osztályba sorolt programozható irányítástechnikai rendszerek önellenõrzés által nem ellenõrizhetõ meghibásodásainak feltárására, valamint a biztonsági funkciók mûködõképességének demonstrálására manuális kezdeményezésû tesztelési lehetõséget kell biztosítani. A tesztelési ciklusidõ megfelelõségét valószínûségi biztonsági elemzésen alapuló megbízhatósági számításokkal kell igazolni. 3.3.17.2700. A 2. biztonsági osztályba sorolt programozhatóirányítástechnikairendszerek esetén a közös okból eredõ hibák lehetõségét minimalizálni kell, megfelelõ mértékû funkcionális vagy berendezésszintû diverzitás alkalmazásával. A diverzitás szükséges mértékét a megkívánt megbízhatósági követelményekbõl kell levezetni, és elemzésselkelligazolni,hogy a választott megoldásimód mellett a közösokbóleredõ meghibásodásokvalószínûsége elegendõen alacsony. 3.3.17.2800. Az atomerõmû tervezési alapjával összhangban követelményeket kell meghatározni – adott mûködési igény esetén – a mûködéselmaradás valószínûségére, valamint 2. biztonsági osztályba sorolt programozható irányítástechnikai rendszerek esetén, a téves mûködés gyakoriságára vonatkozóan. 3.3.17.2900. Biztonsági osztályba sorolt PIR komponenseit az adott környezetben külön és együtt is teljes körûen kell tesztelni, a tesztelési és az elfogadási kritériumok elõzetes rögzítésével. 3.3.17.3000. Megfelelõen megtervezett intézkedésekkel kell biztosítani, hogy a programozható irányítástechnikai rendszerekhez – mind fizikailag, mind logikailag – csak azok a munkavállalók férjenek hozzá, akiknek az szükséges, és csak olyan szinten, olyan lehetõségekkel, amelyek a számukra elõírt feladatok elvégzését lehetõvé teszik. 3.3.17.3100. Kereskedelmi termék betervezése vagy alkalmazása esetén a terméknek rendelkeznie kell egyedi és típusazonosítással, valamint megfelelõ minõsítéssel, annak igazolására, hogy a termék a tervezési alapból levezetett követelményeknek megfelel. 3.3.17.3200. Amennyiben a rendszerelem élettartama rövidebb a rendszer élettartamánál, a rendszerelem cserélhetõségét biztosítani kell. 3.3.18. A hermetizálás és környezeti feltételek biztosítása 3.3.18.0100. Az atomerõmûvi blokkon konténment rendszerrel kell biztosítani, hogy a tervezési üzemzavarok során a radioaktív anyagok környezetbe történõ kibocsátása az elõírt korlátok alatt maradjon. A rendszer tartalmazza:

Source: https://magyarkozlony.hu/hivatalos-lapok/56c523463ad7f94a02051f34386ca5267722f5d2/dokumentumok/68e3ea36dfd4c52213be4a94d3f7ac14072c077f/letoltes